Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8535

h) AIRMET információk kismagasságú repülések részére, regionális léginavigációs egyezmény szerint. 9.2.2 Ha a magaslégköri információt térkép formájában adják meg, ennek szabvány repülési magasságszintek térképeiből kell állnia. 9.2.3 Ajánlás – Az üzemeltető részére a repülés előtti tervezéshez és repülés közbeni áttervezéshez igényelt információkat a magassági szélről és magaslégköri levegőhőmérsékletről, valamint a szignifikáns útvonal időjárási viszonyokról általában azonnal meg kell adni, mihelyt rendelkezésre állnak, de legalább 3 órával az indulás előtt. Egyéb, az üzemeltető által repülés előtti tervezéshez igényelt meteorológiai információt általában a lehető leghamarabb kell megadni. 9.3 Eligazítás, konzultáció és kijelzés Megjegyzés – Automatizált repülés előtti információs rendszerek eligazítás, konzultáció és kijelzés szolgáltatására való felhasználására vonatkozó követelmények a 9.5 szakaszban találhatók. 9.3.1 Kívánságra eligazítást és/vagy konzultációt kell biztosítani a hajózószemélyzet tagjainak 2007/70/II. szám és/vagy egyéb légiüzemeltetési személyzetnek. Ennek célja az, hogy megadja a legutóbbi rendelkezésre álló információkat a repülendő légiútvonalon fennálló és várható meteorológiai viszonyokról, valamint a tervezett rendeltetési repülőtérre, kitérő repülőtérre és egyéb érintett repülőterekre vonatkozóan, akár az, hogy magyarázatot és megerősítést adjon a repülési dokumentációban található információkra, akár a meteorológiai hatóság és az üzemeltető megállapodása lapján repülési dokumentáció helyett szerepeljen. 9.3.2 Az eligazításhoz és konzultációhoz szolgáló meteorológiai információknak magukban kell foglalniuk a 9.2.1 pontban felsoroltak közül az egyiket vagy mindegyiket. 9.3.3 Ha a meteorológiai iroda olyan véleményt nyilvánít, hogy valamely repülőtéren a meteorológiai viszonyok alakulása jelentősen eltér a repülési dokumentációban lévő repülőtéri előrejelzéstől, akkor a hajózószemélyzet tagjainak figyelmét fel kell hívni erre az eltérésre. Az eligazításnak az eltéréssel foglalkozó részét az eligazítás idején rögzíteni kell és hozzáférhetővé kell tenni az üzemeltető számára. 9.3.4 Az igényelt eligazítást, konzultációt, bemutatást és/vagy repülési dokumentációt általában az indulási repülőteret kiszolgáló meteorológiai irodának kell biztosítania. Olyan repülőtéren, ahol ezek a szolgáltatások nem biztosíthatók, a hajózószemélyzet kívánságainak teljesítésére irányuló intézkedések a meteorológiai hatóság és az érdekelt üzemeltető közötti megállapodástól függnek. Kivételes körülmények között, mint pl. nagyobb késés, a repülőtérhez tartozó meteorológiai irodának biztosítania kell, vagy ha ez nem lehetséges, akkor intézkednie kell új eligazításról, konzultációról és/vagy repülési dokumentációról, ahogyan szükséges. 9.3.5 Ajánlás – A hajózószemélyzet tagjának vagy egyéb légiüzemeltetési személynek, akinek a részére az eligazítást, konzultációt és/vagy repülési dokumentációt igényelték, fel kell keresnie a meteorológiai irodát, a meteorológiai iroda és az érintett üzemeltető közötti megállapodásban előírt időben. Ha egy repülőtéren a helyi körülmények a személyes eligazítást vagy konzultációt nem teszik lehetővé, a meteorológiai irodának ezeket a szolgáltatásokat telefonon vagy egyéb megfelelő távközlési eszközök segítségével kell biztosítania. 9.4 Repülési dokumentáció Megjegyzés. – Automatikus repülés előtti információs rendszerek repülési dokumentációban való felhasználására vonatkozó előírások a 9.5 szakaszban találhatók. 9.4.1 Ajánlás. – Repülésdokumentációnak le kell fednie az egész repülni szándékozott útvonalat és a 9.2.1 a), c) és e)-től h)-ig alatt felsorolt információkból kell állnia. Azonban, regionális léginavigációs egyezménynek megfelelően, vagy ennek hiányában, ha a meteorológiai hatóság és az érdekelt üzemeltető megegyezett, két óra vagy ennél kisebb időtartamú repülések repülési dokumentációját rövid megállás vagy fordulás után az üzemeléshez szükséges információkra kell korlátozni, de a dokumentációnak minden esetben legalább a 9.2.1 e), f), g) és ha megfelelő, h) pontból kell állnia. 9.4.2 Ajánlás – A meteorológiai irodák, amennyire lehetséges, biztosítsák a világ területi előrejelző rendszer keretében kapott információkat a repülési dokumentáció számára. A repülési dokumentációt térképek, táblázatok vagy rövidített köznyelvű szöveg formájában kell szolgáltatni. A TAF-t az 5. Függelékben közölt mintának megfelelően, vagy rövidített köznyelvű szöveggel kell megadni, táblázatos formát alkalmazva. Megjegyzés – Térképmodellek és repülési dokumentáció elkészítése során használatos formanyomtatványok az 1. Függelékben találhatók. Ezeket a mintákat és kitöltési módszereket a Meteorológiai Világszervezet fejlesztette ki a Nemzetközi Polgári Repülési Szervezet által megállapított, vonatkozó üzemeltetési követelmények alapján. 2007/70/II. szám 9.4.3 Amikor nyilvánvalóvá válik, hogy a meteorológiai információk, amelyek a repülési dokumentációba kerülnek, lényegesen különbözni fognak, amelyet a repülés előtti tervezéshez és a repülés közbeni újratervezéshez rendelkezésre bocsátottak, az üzemeltetőt haladéktalanul értesíteni kell, és ha megvalósítható, revidiált információval el kell látni, ahogyan az üzemeltető és az illetékes meteorológiai iroda megállapodott. 9.4.4 Ajánlás – Amikor szükséges és lehetséges, a repülési dokumentációt fel kell frissíteni írásban vagy szóban, mielőtt kiadnák a hajózószemélyzet tagjainak. Amikor a módosítás szükségessége a repülési dokumentáció kiadása után merül fel, a légijármű felszállása előtt a meteorológiai irodának, a helyi megállapodásnak megfelelően, ki kell adni a szükséges módosítást vagy a felfrissített információt az üzemeltető számára, vagy a helyi légiforgalmi szolgálati egység részére a légijárműhöz való továbbítás céljából. 9.4.5 Ajánlás – A repülési dokumentáció nyomtatványait és térképeit angol, francia, orosz vagy spanyol nyelven nyomtassák, ha lehetséges, az üzemeltető által kért, lehetőleg az egyik fenti nyelven kell kitölteni. Ahol alkalmazható, a jóváhagyott rövidítéseket kell használni. Az egyes elemeknél az alkalmazott mértékegységeket jelölni kell, ezeknek az 5. Annexszel összhangban kell lenniük. 9.4.6 A meteorológiai hatóság őrizze meg a hajózószemélyzet tagjainak szolgáltatott információkat vagy nyomtatott példány, vagy számítógépes fájlok formájában, a kiadás keltétől legalább 30 napig. Az információkat kérésre hozzáférhetővé kell tenni érdeklődés vagy kivizsgálás céljára és ezek befejezéséig azokat meg kell őrizni. 9.5 Automatizált repülés előtti információs rendszerek eligazításhoz, konzultációhoz, repülés tervezéshez és repülési dokumentációhoz 9.5.1 Ahol a meteorológiai hatóság automatizált repülés előtti információs rendszereket használ az üzemeltetők és a repülő személyzeti tagok meteorológiai információkkal való ellátására és ezek kijelzésére eligazítás, repülés tervezés és repülés dokumentáció céljaira, a szolgáltatott és kijelzett információknak eleget kell tenniük a 9.1 - 9.4 szakaszok releváns előírásainak. 9.5.2 Ajánlás. –Az üzemeltetők, repülőszemélyzeti tagok és más repülésben érdekelt személyek részére meteorológiai információkhoz és repülési információs szolgáltatási információkhoz harmonizált, közös pontú hozzáférést biztosító automatikus repülés előtti információs rendszert kell létrehozni a meteorológiai hatóság és az illetékes polgári repülési hatóság, vagy azon hivatal között, amelybe a szolgáltatást végző hatóság delegálva van, a 15. Annex 3.1.1 c) pontjával összhangban. Megjegyzés – A szóbanforgó meteorológiai illetve a repülési információs szolgáltatási információkat a 9.1 – 9.4 szakaszok és a 8. Függelék és a 15.Annex 8.1 és 8.2 szakaszai ismertetik. 9.5 3 Ahol üzemeltetők, repülőszemélyzeti tagok és más repülésben érdekelt személyek részére meteorológiai információkhoz és repülési információs szolgáltatási információkhoz harmonizált, közös pontú hozzáférést biztosító automatikus repülés előtti információs rendszert használnak, az ilyen rendszerek által szolgáltatott meteorológiai információk minőségi ellenőrzésének és minőségmenedzselésének az érintett meteorológiai hatóság kötelezettségében kell maradnia, a 2. Fejezet 2.2.2 ponttal összhangban. Megjegyzés. – A repülési információs szolgálati információkra és az információk minőségbiztosítására vonatkozó kötelezettségeket a 15. Annex 3. Fejezet tartalmazza. 9.6 Információk repülést végző légijárművek részére 9.6.1 A repülést végző légijárművek részére felhasználás céljára adott meteorológiai információkat a 2007/70/II. szám meteorológiai irodának a vele kapcsolatban álló légiforgalmi szolgálati egységnek kell továbbítania és D-VOLMET vagy VOLMET adásban sugároznia. A repülést végző légijármű számára az üzemeltető által végzett tervezéshez szolgáló meteorológiai információt kívánságra meg kell adni a meteorológiai hatóság vagy hatóságok és az érintett üzemeltető közötti megállapodásnak megfelelően. 9.6.2 A repülést végző légijármű általi felhasználásra adott meteorológiai információkat a 10. Fejezet előírásainak megfelelően kell eljuttatni a légiforgalmi szolgálati egységhez. 9.6.3 A meteorológiai információkat D-VOLMET vagy VOLMET adás segítségével kell adni, a regionális léginavigációs egyezmény rendelkezéseinek és a 11. Fejezet előírásainak megfelelően.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes